18. novembar 2022. godine

**Perwoll podržao mlade dizajnere na 50. jubilarnoj Beogradskoj Nedelji mode**

Beograd - Moda je važna jer njom iskazujemo identitet i svoju ličnost, kroz nju komuniciramo sebe drugima, njom vizuelno predstavljamo sebe onakvima kakvima se osećamo u svojoj koži, bez da izgovorimo ijednu reč. Tim povodom, Perwoll je odlučio da u okviru svoje #RethinkFashion kampanje, na 50. jubilarnoj Beogradskoj Nedelji mode pruži priliku mladim i perspektivnim modnim kreatorima da predstave svoju kreativnost realizacijom revije Fashion Incubator by Perwoll - Best of young Serbian designers.

Publici su svoje inventivne i održive modele u Dorćol Platz-u predstavili - Divna Lazić, Sanja Perić, David Lulić, Sara Jovanović, Stevan Božanović, Đorđe Baščarević, Melanija Vasić, Nada Stevanović, Dino Puljić, Aleksandra Stamenić, Emilija Zdravković, Tamara Marić, Teodora Stojanov, Ivan Rajković, Tatjana Ostojić i Anđela Bulatović, mladi diplomci Modnog dizajna na Fakultetu digitalnih umetnosti Univerziteta Metropolitan. Oduševljenje publike strujalo je u vazduhu, dok su svaku kreaciju pratili gromoglasni apaluz i pohvale od strane gledalaca.

Na taj način, Perwoll je uz pomoć #RethinkFashion kampanje ohrabrio perspektivu mode koja je odgovorna prema društvu i životnoj sredini i tako nastavio svoju zbirku priča o sporoj modi, ljudima koji stoje iza nje i odeći koja je njen deo.

**O Henkelu**

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2021. godini, kompanija Henkel ostvarila je prodaju veću od 20 milijardi evra. Henkel zapošljava više od 53.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkom svrhom, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, molimo vas posetite www.henkel.com.

**Kontakti**

**Jelena Šarenac Jelena Stojanović**

Telefon +381 11 207 22 09 Telefon +381 11 207 21 86

E-mail jelena.sarenac@henkel.comE-mailjelena.stojanovic@henkel.com